b'\n_START_ARTICLE_\n99 Luftballons\n_START_SECTION_\nHist\xc3\xb2ria de la can\xc3\xa7\xc3\xb3\n_START_PARAGRAPH_\nMentre Carlo Karges, el guitarrista de Nena, estava a un concert dels Rolling Stones va veure com deixaven anar uns globus. Quan els globus es van moure cap a l\'horitz\xc3\xb3, va notar com canviaven de forma. En comptes de semblar globus, semblaven una mena de nau espacial. Despr\xc3\xa9s d\'aquesta experi\xc3\xa8ncia va escriure "99 Luftballons"._NEWLINE_Tant la versi\xc3\xb3 alemanya com l\'anglesa expliquen la hist\xc3\xb2ria de 99 globus que suren a l\'aire. Les forces militars sobrereaccionen en detectar els objectes que volen i llancen un atac apocal\xc3\xadptic. Uwe Fahrenkrog-Petersen va compondre la m\xc3\xbasica. Kevin McAlea va escriure la lletra de la versi\xc3\xb3 anglesa titulada "99 Red Balloons" (en un sobre, que assegura que encara conserva) que t\xc3\xa9 un to m\xc3\xa9s sat\xc3\xadric que l\'original._NEWLINE_El t\xc3\xadtol original es tradueix com "99 Globus". El color vermell es va afegir en la versi\xc3\xb3 anglesa, molts assumeixen que es refereix a la percepci\xc3\xb3 de l\'amena\xc3\xa7a comunista, a pesar del fet que no apareix a la versi\xc3\xb3 original.'